Nariadenie Komisie (ES) č. 2380/2001
z 5. decembra 2001
o povolení doplnkovej látky v krmivách na obdobie 10 rokov
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú smernicou 2001/46/ES Európskeho parlamentu a Rady [2], a najmä na jej článok 4,
keďže:
(1) Článok 2 (aaa) smernice 70/524/EHS vyžaduje, aby povolenia pre kokcidiostatiká boli viazané na osobu zodpovednú za ich uvádzanie do obehu.
(2) Článok 9 smernice 70/524/EHS ustanovuje, že látku možno povoliť, ak všetky podmienky podľa článku 3a tejto smernice sú splnené.
(3) Posúdenie predloženej dokumentácie ukázalo, že v prílohe opísané kokcidiostatikum spĺňa všetky požiadavky uvedené v článku 3a smernice 70/524/EHS, ak je použité pre kategóriu zvierat a za podmienok opísaných v prílohe tohto nariadenia: látka by preto mala byť povolená za týchto podmienok.
(4) Článok 9b smernice 70/524/EHS ustanovuje, že takéto látky budú povoľované na obdobie 10 rokov od dátumu nadobudnutia účinnosti posledného povolenia.
(5) Posúdenie dokumentácie ukázalo, že určité postupy možno vyžadovať na ochranu pracovníkov pred účinkami doplnkových látok. Takáto ochrana by však mala byť zabezpečená uplatnením smernice Rady 89/391/EHS z 12. júna 1999 o zavádzaní opatrení na podporu zlepšenia bezpečnosti a zdravia pracovníkov pri práci [3].
(6) Vedecký výbor pre výživu zvierat predložil kladné stanovisko ku kokcidiostatiku, ohľadne bezpečnosti a priaznivého účinku na živočíšnu produkciu, za podmienok uvedených v spomínanej prílohe.
(7) Opatrenia ustanovené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE:
Článok 1
Doplnková látka patriaca do skupiny "Kokcidiostatika a iné liečivé látky" uvedená v zozname prílohy tohto nariadenia, je povolená na používanie ako doplnková látka vo výžive zvierat za podmienok ustanovených v tejto prílohe.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Bude sa uplatňovať od 15. decembra 2001.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 5. decembra 2001